เจลลี โรล

เจสัน แบรดลีย์ เดอฟอร์ด (; เกิด 4 ธันวาคม ค.ศ. 1984) เป็นที่รู้จักในชื่อในวงการว่า เจลลี โรล (, เดิมเขียนเป็น JellyRoll) เป็นแร็ปเปอร์ นักร้อง และนักแต่งเพลงชาวอเมริกัน เขาเริ่มอาชีพดนตรีในปี ค.ศ. 2003 แล้วเริ่มมีชื่อเสียงสู่กระแสหลังหลังเผยแพร่ซิงเกิลในปี ค.ศ. 2022 ชื่อ "Son of a Sinner" และ "Need a Favor"

"Son of a Sinner" ชนะรางวัล CMT Music Awards สามสาขาใน ค.ศ. 2023

 ชีวิตช่วงต้น 
เดอฟอร์ดเกิดและเติบโตในย่านแอนติออกของแนชวิลล์ รัฐเทนเนสซี พ่อของเขาเป็นคนขายเนื้อและทำงานเป็นเจ้ามือรับแทงม้าควบคู่ไปด้วย ส่วนแม่ของเขาป่วยทางจิตและติดยาเสพติด ตอนที่เขายังเด็ก แม่ตั้งฉายาให้เขาว่า เจลลี โรล เพราะเขาชอบกินโดนัท เพื่อนร่วมโรงเรียนคนหนึ่งก็เริ่มเรียกเขาแบบนั้นเช่นกัน และชื่อนั้นกลายเป็นชื่อที่เขาเป็นที่รู้จัก

เดอฟอร์ดรับบัพติศมาตอนอายุ 14 ปี แต่เขากล่าวว่าในช่วงเวลานั้นเองที่เขาเริ่ม "ลอง" ยาเสพติดและเลิกไปโบสถ์ เขากล่าวว่า "ปีเดียวกับที่ผมรับบัพติศมา ผมก็ถูกจับ และนั่นก็เป็นจุดเริ่มต้นของวงจรการถูกจำคุกแบบเข้า ๆ ออก ๆ เป็นเวลา 10 ปี" ตั้งแต่ช่วงวัยรุ่นจนถึงช่วงวัยยี่สิบ เดอฟอร์ดถูกจับหลายครั้งและใช้เวลาอยู่ในคุกด้วยข้อหาและความผิดต่าง ๆ รวมถึงการครอบครองโดยมีเจตนาจำหน่าย และการปล้นทรัพย์โดยใช้ความรุนแรง ขณะถูกจำคุก เขาได้รับวุฒิ GED ตอนอายุ 23 ปี เขาได้รับการอภัยโทษจากความผิดที่เคยถูกตัดสินมาก่อนโดยบิล ลี ผู้ว่าการรัฐเทนเนสซีเมื่อวันที่ 18 ธันวาคม ค.ศ. 2025

 อาชีพ 
เจลลี โรล เริ่มต้นเส้นทางดนตรีในแนวฮิปฮอป โดยได้รับแรงบันดาลใจจากแร็ปเปอร์อย่าง Three 6 Mafia, UGK และ 8Ball & MJG และจำหน่ายมิกซ์เทปจากรถของเขา โดยเริ่มจากผลงานชุดแรก The Plain Shmear Tape ในปี ค.ศ. 2003 และตามมาด้วยผลงานชุด Gamblin' on the White Boy ซึ่งเป็นซีรีส์สี่ภาค ระหว่างปี ค.ศ. 2004–2011

 ชีวิตส่วนตัว 
เจลลี โรลสมรสกับ Alisa DeFord ซึ่งรู้จักกันในชื่อ "Bunnie XO" ตั้งแต่ ค.ศ. 2016 ทั้งคู่ได้ทำพิธีต่ออายุคำมั่นสัญญาแต่งงานใน ค.ศ. 2023

เขามีลูกสองคนจากความสัมพันธ์ก่อนหน้านี้ ได้แก่ ลูกสาวซึ่งเขาและ Bunnie มีสิทธิ์ในการปกครองดูแลอย่างเต็มที่ และลูกชายคนเดียว

 รางวัลและการเข้าชิงรางวัล 

 อ้างอิง 

 แหล่งข้อมูลอื่น